**IEKŠĒJIE NOTEIKUMI**

2022. gada 24. martā

Nr.12

**APSTIPRINĀTI**

ar Limbažu novada domes

24.03.2022. sēdes lēmumu Nr.301

(protokols Nr.3, 70.)

*GROZĪJUMI izdarīti ar*

*Limbažu novada domes 22.06.2023. sēdes lēmumu Nr.498 (protokols Nr.7, 6.)*

**Par personāla atlases kārtību Limbažu novada pašvaldībā**

*Izdoti saskaņā ar*

*Valsts pārvaldes iekārtas likuma*

*72.panta pirmās daļas 2.punktu, 73.panta pirmās daļas 4.punktu*

*(grozījumi izdarīti ar Limbažu novada domes 22.06.2023. sēdes lēmumu Nr.498 (protokols Nr.7, 6.))*

1. **Vispārīgie jautājumi**
2. Noteikumi “Par personāla atlases kārtību Limbažu novada pašvaldībā”, turpmāk tekstā – noteikumi, nosaka kārtību, kādā Limbažu novada pašvaldībā, turpmāk tekstā – pašvaldība, organizē personāla atlasi uz vakantajiem darbinieku, amatpersonu, t.sk., uz Salacgrīvas ostas valdes locekļu kandidātiem, turpmāk tekstā – ostas valdes loceklis, un izvēlas amata prasībām atbilstošāko darbinieku, amatpersonu vai ostas valdes locekli (turpmāk tekstā – darbinieku) darba tiesisko attiecību nodibināšanai vai iecelšanai amatā.

*(grozījumi izdarīti ar Limbažu novada domes 22.06.2023. sēdes lēmumu Nr.498 (protokols Nr.7, 6.))*

1. Noteikumi neattiecas uz vienkāršā (fiziskā) darba veicēju amatiem, kā arī Limbažu novada pašvaldības izglītības iestāžu pedagogu amatiem, kur pedagoģiskā personāla atlases kārtību nosaka izglītības iestādes vadītājs.
2. Pretendentu atlases procesa īstenošanu un uzraudzību, ievērojot pieteikšanās vai konkursa norises kārtību un termiņus, nodrošina:
   1. Pašvaldības Limbažu novada administrācijā - personāla speciālists;
   2. Pašvaldības iestādē - personāla speciālists vai atbildīgais par personāla sastāva nodrošināšanu iestādē (turpmāk tekstā – personāla speciālists);
   3. Salacgrīvas ostas valdē – pašvaldības izpilddirektors.

*(grozījumi izdarīti ar Limbažu novada domes 22.06.2023. sēdes lēmumu Nr.498 (protokols Nr.7, 6.))*

1. Noteikumus un grozījumus apstiprina Limbažu novada pašvaldības dome, turpmāk tekstā – Dome.
2. **Darbinieku atlases process**
   1. **Atlases procesa posmi**
3. Darbinieka izvēli vakantajam amatam organizē šādos posmos:
   1. vakantās amata vietas apzināšana;
   2. vakantās amata vietas aizpildīšanas veida (saskaņā ar 8.1., 8.2.punktu) izvēle;
   3. pašvaldības iestādē strādājoša darbinieka pārcelšana (pamatojoties uz Pašvaldību likuma 20.panta sesto daļu) uz vakanto amatu vai sludinājuma sagatavošana un pieteikšanās izsludināšana, vai atklāta konkursa organizēšana;
   4. pretendentu pieteikšanās;
   5. izvērtēšanas norise (var notikt vairākās kārtās);
   6. pretendentu informēšana par izvērtēšanas rezultātiem.

*(grozījumi izdarīti ar Limbažu novada domes 22.06.2023. sēdes lēmumu Nr.498 (protokols Nr.7, 6.))*

* 1. **Vakantās amata vietas apzināšana:**

1. Darbinieka amata vakance rodas šādos gadījumos:
   1. darbinieku atbrīvojot no amata:
   2. darbinieku pārceļot (pamatojoties uz Pašvaldību likuma 20.panta sesto daļu) uz citu vakantu amata vietu;
   3. darbiniekam atrodoties ilgstošā prombūtnē;
   4. izveidojot jaunu amata vietu.

*(grozījumi izdarīti ar Limbažu novada domes 22.06.2023. sēdes lēmumu Nr.498 (protokols Nr.7, 6.))*

1. Iestādes vai struktūrvienības vadītājs pārskata vakantā amata darbinieka amata aprakstu un, ja nepieciešams, to aktualizē.

*(grozījumi izdarīti ar Limbažu novada domes 22.06.2023. sēdes lēmumu Nr.498 (protokols Nr.7, 6.))*

* 1. **Vakanta amata vietas aizpildīšanas veida izvēle, amata prasību noteikšana:**

1. Vakanto amatu vietu var aizpildīt:
   1. pārceļot uz vakanto amatu strādājošu darbinieku saskaņā ar Pašvaldību likuma 20.panta sesto daļu bez konkursa rīkošanas;
   2. izvēloties pretendentu saskaņā ar izsludināto pieteikšanos vakantajam amatam vai izvēloties pretendentu atklāta konkursa kārtībā.

*(grozījumi izdarīti ar Limbažu novada domes 22.06.2023. sēdes lēmumu Nr.498 (protokols Nr.7, 6.))*

1. Vakantā amata aizpildīšanu uz pašvaldības struktūrvienību, iestāžu, nodaļu vadītāju, speciālistu un administrācijas darbinieku amatiem veic izsludinot pieteikšanos.
2. Atklāts konkurss uz vakanto amatu tiek rīkots tajos gadījumos, kad konkursa rīkošana ir noteikta saskaņā ar ārējiem normatīvajiem aktiem.

*(grozījumi izdarīti ar Limbažu novada domes 22.06.2023. sēdes lēmumu Nr.498 (protokols Nr.7, 6.))*

1. Iestāžu vadītāju pretendentu apstiprināšana amatā notiek ar Domes lēmumu.

*(grozījumi izdarīti ar Limbažu novada domes 22.06.2023. sēdes lēmumu Nr.498 (protokols Nr.7, 6.))*

1. Pirms pretendentu izvērtēšanas veikšanas ārējās pieteikšanās vai atklāta konkursa kārtībā, ar rīkojumu tiek izveidota izvērtēšanas komisija.
2. Ja vakantā amata vietas aizpildīšana norit atklātā konkursa kārtībā, konkursa nolikumu administrācijā apstiprina Pašvaldības izpilddirektors, Iestādē – iestādes vadītājs.

*(grozījumi izdarīti ar Limbažu novada domes 22.06.2023. sēdes lēmumu Nr.498 (protokols Nr.7, 6.))*

1. Ja tiek pieņemts lēmums par vakantās darbinieka amata vietas aizpildīšanu, izmantojot iekšējos personāla resursus, Pašvaldības darbinieki tiek informēti pa e-pastu vai citos veidos par iespēju pieteikties uz vakanto amatu.
2. Ja Pašvaldības darbinieki piesakās uz vakanto amatu, izpilddirektors vai vadītājs, konsultējoties ar Limbažu novada administrācijas struktūrvienības vadītāju un personāla speciālistu izvērtē pretendenta izglītības un iegūtās kvalifikācijas atbilstību amata aprakstā noteiktajām izglītības un kvalifikācijas prasībām un organizē pārrunas ar darbinieku.
3. Pamatojoties uz pārrunu rezultātiem, Pašvaldības izpilddirektors vai vadītājs pieņem lēmumu par darbinieka pārcelšanu vakantajā amatā vai ārējās pieteikšanās izsludināšanu.
4. Piekrišanu pārcelšanai Pašvaldības darbinieks apliecina, parakstot vienošanos par grozījumiem darba līgumā.
   1. **Sludinājuma sagatavošana un pretendenta pieteikšanās:**
5. Personāla speciālists, sadarbībā ar Pašvaldības izpilddirektoru vai struktūrvienības/iestādes vadītājs, pamatojoties uz vakantā amata pienākumu aprakstu, nosaka amata prasības.
6. Personāla speciālists sadarbībā ar Pašvaldības izpilddirektoru vai struktūrvienības/iestādes vadītāju sagatavo sludinājumu tekstu un ievieto to pašvaldības mājaslapā, kā arī Nodarbinātības valsts aģentūras vakanču portālā. Sludinājumā norāda: vakantā amata nosaukumu, galvenos amata pienākumus, pretendentam izvirzāmās prasības, pieteikšanās termiņu, iesniedzamos dokumentus, to iesniegšanas veidu un vietu, kontakttālruni. Ja nepieciešams, personāla speciālists organizē sludinājuma publicēšanu plašsaziņas līdzekļos.

*(grozījumi izdarīti ar Limbažu novada domes 22.06.2023. sēdes lēmumu Nr.498 (protokols Nr.7, 6.))*

1. Personāla speciālists savas kompetences ietvaros pretendentiem sniedz informāciju pa tālruni, e-pastu vai klātienē.
2. Divu darba dienu laikā pēc pretendentu pieteikšanās termiņa beigām personāla speciālists apkopo pretendentu iesniegtos dokumentus un iesniedz tos izpilddirektoram vai izvērtēšanas komisijai.
3. Pašvaldības iestādes personāla atlasi organizē iestādes vadītājs.
4. **Izvērtēšanas norise**
5. Komisija vai atbildīgās personas izskata iesniegtos dokumentus un izvērtē pretendentu izglītības un kvalifikācijas atbilstību amatam izvirzītajām prasībām.
6. Pretendentus, kurus komisija atzinusi par atbilstošiem turpmākai dalībai atlasē, personāla speciālists vai atbildīgā persona uzaicina uz izvērtēšanas pārrunām, paziņojot telefoniski vai nosūtot e-pastu.
7. Veicot pretendentu izvērtēšanu, komisija/iestādes vadītājs var lemt par praktisku uzdevumu uzdošanu vai pārbaudes testu veikšanu pretendentu atbilstības noteikšanai.
8. Intervijas laikā, ievērojot vienlīdzība principu, visiem pretendentiem uzdod vienādus jautājumus par pretendenta zināšanām, darba pieredzi un citiem ar pienākumu izpildi saistītiem jautājumiem. Komisijas locekļi aizpilda pretendentu vērtēšanas veidlapu, sniedzot vērtējumu par katru pretendentu.
9. Komisija/iestādes vadītājs pēc izvērtēšanas apkopo vērtēšanas rezultātus un lemj par piemērotākā kandidāta virzīšanu vakantajam amatam vai nākamajai atlases kārtai. Ja pretendentu izvērtēšanas laikā, komisija konstatē, ka neviens no pretendentiem nav virzāmas apstiprināšanai amatā, komisija/iestādes vadītājs var pieņemt lēmumu izsludināt atkārtotu pieteikšanos vai organizē atkārtotu atklātu konkursu.
10. Ja pretendentu izvērtēšanas laikā pretendenti gūst vienādu punktu skaitu, komisija/iestādes vadītājs lemj par papildus izvērtēšanas rīkošanu nākamajā kārtā.
11. Ja pretendentu izvērtēšanai ir izveidota komisija, tad komisija pieņem lēmumu par pretendenta pieņemšanu darbā vai par priekšlikumu Domei iecelt pretendentu vakantajā amatā. Ja pretendentu izvērtēšana ir veikta bez komisijas izveidošanas, tad Pašvaldības izpilddirektors vai vadītājs pieņem lēmumu par pretendenta pieņemšanu darbā.
12. **Pretendentu informēšana par izvērtēšanas rezultātiem**
13. Atlases uzvarētāju personāla speciālists vai atbildīgā persona informē telefoniski un vienojas par darba tiesisko attiecību sākuma datumu.
14. Pretendentus, kuri tiek noraidīti, personāla speciālists vai atbildīgā persona informē telefoniski vai uz e-pastu.
15. **Salacgrīvas ostas valdes locekļu** **un/vai ostas valdes priekšsēdētāja kandidātu atlases un izvērtēšanas kārtība**

*(grozījumi izdarīti ar Limbažu novada domes 22.06.2023. sēdes lēmumu Nr.498 (protokols Nr.7, 6.))*

1. Nosacījumi attiecas uz Salacgrīvas ostas valdes locekļu kandidāta un/vai ostas valdes priekšsēdētāja — Limbažu novada pašvaldības amatpersonas un Limbažu novada pašvaldības domes deputātiem, kuri saskaņā ar Ostu likuma 26.panta ceturtās daļas nosacījumiem tiek iecelti ostas valdes sastāvā.
2. Ostas valdes locekļu un/vai ostas valdes priekšsēdētāja nominēšanas process atbilst labās prakses principiem, nodrošina atklātu un profesionālu valdes locekļu un/vai ostas valdes priekšsēdētāja atlasi, kas veicina profesionālas un kompetentas ostas valdes izveidi, kas ir mazās ostas pārvaldes sastāvā esošā augstākā lēmējinstitūcija.
3. Ostas valdes locekļu un/vai ostas valdes priekšsēdētāja kandidātu atlase, ievērojot Ostu likuma 26.panta ceturtās daļas nosacījumus, tiek veikta, organizējot kandidātu pieteikšanās procedūru un šajos noteikumos noteiktajā kārtībā izvirzīto kandidātu izvērtēšanu.
4. Limbažu novada pašvaldības izpilddirektors izveido nominācijas komisiju, kuras uzdevums ir izvērtēt ostas valdes locekļu un/vai ostas valdes priekšsēdētāja amatu kandidātus.
5. Nominācijas komisija izstrādā ostas valdes locekļu un/vai ostas valdes priekšsēdētāja amata kandidātiem izvirzāmās prasības, ietverot nepieciešamās kompetences, profesionālo pieredzi, izglītības prasības un citas nepieciešamās prasības.
6. Nominācijas komisija izstrādā un apstiprina nolikumu, kurā ietver nominācijas procesa organizatoriskos jautājumus, definē kandidātu vērtēšanas kritērijus un kandidātu novērtēšanas kārtību (turpmāk tekstā – Nominācijas komisijas nolikums).
7. Pēc Nominācijas komisijas nolikuma apstiprināšanas izsludina kandidātu pieteikšanās procedūru, kā arī izsludina kandidātu pretendentu izvirzīšanas pieteikumu pieņemšanas procedūru uz ostas valdes locekļu un/vai ostas valdes priekšsēdētāja amatu.
8. Pretendentu ostas valdes locekļu un/vai ostas valdes priekšsēdētāja amatam var izvirzīt Limbažu novada pašvaldības domes deputāts vai deputāti, kā arī pieteikumu kandidātu pieteikšanās procedūras ietvaros var iesniegt Limbažu novada pašvaldības amatpersona un deputāts.
9. Nominācijas komisija izvērtē un izvirza kandidātu (kandidātus) iecelšanai valdes locekļa amatā un/vai ostas valdes priekšsēdētāja amatā no tiem kandidātiem, kas pieteikušies kandidātu pieteikšanās procedūrā un, kuri ir tikuši izvirzīti atbilstoši šo noteikumu šīs nodaļas nosacījumiem un, kuri atbilst Nominācijas komisijas nolikumā noteiktajām prasībām un attiecīgi ir iesnieguši Nominācijas komisijas nolikumā noteiktos dokumentus.
10. Limbažu novada pašvaldības dome izvērtē un balsojot pieņem lēmumu par pretendenta atbilstību ostas valdes locekļa un/vai ostas valdes priekšsēdētāja amatam un tā iecelšanai amatā. Limbažu novada pašvaldības domei ir tiesības noraidīt izvirzīto/-tos kandidātu/-tus.
11. Uz ostas valdes locekļu un/vai ostas valdes priekšsēdētāja amatu pretendentiem attiecas likumā “Par interešu konflikta novēršanu valsts amatpersonu darbībā” iekļautie nosacījumi.
12. **Noslēguma jautājums**

*(grozījumi izdarīti ar Limbažu novada domes 22.06.2023. sēdes lēmumu Nr.498 (protokols Nr.7, 6.))*

1. Noteikumi stājas spēkā 2022. gada 1. aprīlī.

Limbažu novada pašvaldības

Domes priekšsēdētājs D. Straubergs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU